cyanic-selkie/wikianc huggingface dataset:
Mohammed Alim Khan
Alim Khan seurasi isäänsä emiirinä tämän kuoltua 1910. Venäjän vallankumouksen jälkeen Mihail Frunzen komentama puna-armeija miehitti Buharan syyskuussa 1920, jolloin Alim Khan pakeni Afganistaniin. Hän kuoli Kabulissa vuonna 1944.
Shaka Hislop
Seurajoukkueura
Oltuaan aluksi Newcastlen ykkösmaalivahti, hän pian joutui taistelemaan peliajasta Pavel Srníčekin, Shay Givenin ja Steve Harperin kanssa. Haluttuaan enemmän peliaikaa, hän siirtyi ilmaisella siirrolla West Ham Unitediin kaudella 1998–1999. Hislop loukkasi jalkansa ottelussa Bradford Citya vastaan helmikuussa 2000. Hislopin poissaolon aikana valmentaja Harry Redknapp erosi, jonka jälkeen Hislop menetti ykkösmaalivahdin asemansa.
Battler Britton
Sarjaa piirsi suuri joukko eri piirtäjiä: Colin Merritt, Mike Western, John Gillat, Peter Sutherland, Ian Kennedy, Enric Sio, Ferdinando Tacconi, Dino Battaglia, Sergio Tarquinio, Nevia Zeccara, Renzo Calagari, Gino D'Antonio, Giorgio Trevisan, Guy Mouminoux, Kurt Caesar, Solano Lopez ja Hugo Pratt.
Suomessa Battler Brittonia julkaistiin Korkeajännityssarjassa ja Pilotti-lehdessä (Semic Press, 1971–1975) sekä Siivet-lehdessä 1962-. Korkeajännityksen aikaisemmat sankarit, kuten Rick Random, olivat peräisin brittiläisestä Super Detective Library -lehdestä, mutta Battler Brittonia julkaisi TPL, jonka sarjoja alettiin julkaista Suomessa.
Shaka Hislop
Seurajoukkueura
Hislopin sopimus Portsmouthin kanssa päättyi kesäkuussa 2005 ja hän palasi takaisin West Hamiin 29. kesäkuuta 2005. West Hamista Hislop siirtyi yhden kauden jälkeen Yhdysvaltoihin FC Dallasiin. Hislop päätti uransa elokuussa 2007 selkävaivoihin ennen sopimuksensa päättymistä.
Battler Britton
Ensimmäinen suomeksi julkaistu tarina oli "Hävittäjälentäjä Britton" (Battler Britton and the Island Fortress), Korkeajännityssarja 9/1958 (TPL 160). Sen oli piirtänyt Ferdinando Tacconi, syntyjään italialainen sarjakuvataiteilija. Myöhemmin hän on piirtänyt sarjakuvia Dylan Dog, Nick Raider ja luonut Aristokraatit-sarjakuvan (Gli Aristocratici), jota on julkaistu Suomessakin.
Shaka Hislop
Maajoukkueura
Hislop oli vuosia Trinidad ja Tobagon maajoukkueen ykkösmaalivahti. Hän on myös maajoukkueensa tunnetuimpia ja menestyneimpiä urheilijoita siitäkin huolimatta että hän pelasi ensimmäisen maaottelunsa vasta 30-vuotiaana.
Hislop oli kaksoiskansalaisuutensta takia kelvollinen pelaamaan sekä Englannin että Trinidad ja Tobagon maajoukkueessa. Hän pelasikin yhden ottelun Englannin alle 21-vuotiaiden maajoukkueessa ja oli kerran A-maajoukkueen kokoonpanossa pääsemättä kuitenkaan kentälle. Hänen valintansa päätyi lopulta Trinidad ja Tobagoon. Hislopin ensimmäinen maaottelu oli 28. maaliskuuta 1999 Jamaikaa vastaan.
Battler Britton
Aiheesta muualla
Kvaak - Battler Britton
Shaka Hislop
Maajoukkueura
Hislop oli mukana saavuttamassa Trinidad ja Tobagolle historiallista paikkaa vuoden 2006 MM-kisoihin, mutta itse kisoihin hän lähti alun perin joukkueensa kolmantena maalivahtina. Ykkösmaalivahti Kelvin Jack kuitenkin loukkaantui lämmittelyssä vain 10 minuuttia ennen Ruotsi-ottelun alkua, ja Hislop sai yllättäen tilaisuuden. Hislop pelasi ottelun päästämättä maaliakaan sekä seuraavan Englanti-ottelun, jonka Trinidad ja Tobago hävisi 0-2.
Hislop pelasi maajoukkueuransa aikana yhteensä 26 maaottelua.
Kauneus
thumb|300px|right|Intialainen [[Taj Mahal -monumentti on tunnettu esimerkki kauniina pidetystä rakennuksesta.]] Kauneus on ominaisuus, jonka toteaminen tuottaa tarkastelijassa voimakasta esteettistä mielihyvää. Kauneutta tutkiva tieteenala on nimeltään estetiikka. Kauneus on yksilökohtainen kokemus ja kauneuskäsitykset vaihtelevat ajallisesti, mutta tietyt piirteet esimerkiksi ihmiskasvoissa tai luonnonympäristöissä ovat kauniita useimpien ihmisten mielestä kaikissa kulttuureissa.
Greg Berg
Greg Berg on yhdysvaltalainen ääninäyttelijä, joka oli muun muassa Hakki-koiran äänenä Jogi-karhu-piirrossarjassa 1990-luvun alussa.
Kauneus
Kauneuskäsitysten historia
220px|thumb|right| Kreikkalaisen [[Milon Venus -veistoksen oletetaan esittävän rakkauden ja kauneuden jumalatar Afroditea.]] thumb| [[Enrique Simonetin maalaus Pariksen tuomio vuodelta 1904 (Afrodite keskellä). Naisten kauneusihanne ei ollut vielä muuttunut äärimmäistä hoikkuutta korostavaksi.]]
Greg Berg
Ura
Hän aloitti uransa 1980-luvulla tehden aluksi sivuääniä animaatiosarjoihin. Berg teki muun muassa Simpsoneihin sivuääniä vuosien 1990–1997 aikana. Hänen ensimmäinen merkittävä äänirooli oli vuosina 1984–1990 animaatiosarjassa Pikkumuppetit, joka on myös Bergin pitkäaikaisin rooli. Hän oli vuonna 1989 kuuden jakson verran Donatellon roolissa Turtles – mutanttikilpikonnat -animaatiossa, sekä 1990-luvulla Jogi-karhussa Hakki-koiran äänenä. Lisäksi Berg on tehnyt äänirooleja videopeleihin. Vuonna 2011 hänellä oli rooli Igorin äänenä elokuvassa Transformers: Kuun pimeä puoli.
Kauneus
Kauneuskäsitysten historia
Eri kulttuurien kauneuskäsitys on saattanut vaihdella laajasti. Nykyinen miesihanne on peräisin antiikin Rooman taiteesta, jossa pitkät, lihaksikkaat, jykevärakenteiset ja tasasuhtaiset miehet hallitsivat.
Naisten kauneusihanteet ovat muuttuneet jyrkemmin kuin miesten. 1800-luvulla aatelisten kauneusihanne oli riutuva, kalpea, laiha ja pienirintainen nainen vastakohtana pulskalle ja päivettyneelle maalaistytölle. Ranskalainen kauneusihanne suosii edelleen pienirintaisia naisia, kun taas Yhdysvalloissa kehittynyt ihanne suosii rintojen suurentamista jopa leikkauksilla.
Hoikka vyötärö on ollut kauneusihanteena eri puolella maailmaa jo pitkään. Siitä on kirjallisia viitteitä länsimaista 1500–1700-luvulta, Kiinasta 400–600-luvulta ja Intiasta 100–300-luvulta.
Kauneusihanteet eri kulttuureissa
Kauneusihanteet vaihtelevat nykyisinkin eri puolilla maailmaa. Maissa joissa ruoasta on usein pulaa ja nälänhätää voi esiintyä, lihava naistyyppi on usein kauneusihanne. Tällaisia alueita ovat esimerkiksi Afrikan Mauritania ja Nigeria. Itä-Aasiassa arvostetaan erityisesti virheetöntä ihoa, ja kaikenlaiset ihonhoitotuotteet ja -hoidot ovat hyvin suosittuja. Kauniin ihon tavoittelu kuuluu oleellisesti myös miesten kauneudenhoitoon esimerkiksi Etelä-Koreassa. Maissa joissa etenkin ulkotyötä tekevillä ihmisillä on tumma iho voimakkaan auringonvalon seurauksena, vaaleaa ihoa pidetään kauniina. Esimerkiksi Intiassa käytetäänkin paljon ihonvalkaisutuotteita.
Silmien merkitys on korostunut islamilaisten kulttuurien kauneuskäsityksissä, sillä naiset peittävät usein päänsä osittain tai lähes kokonaan hunnulla.
Kasvojen kauneus
Kasvojen kauneus on yksilön kannalta merkittävä asia, sillä kasvot ovat yleensä ensimmäinen asia joka ihmisestä tavattaessa huomioidaan, ja se vaikuttaa siihen, miten häneen suhtaudutaan. Käsitys siitä, millaiset kauniit kasvot ovat, on melko samankaltainen eri puolilla maailmaa; jo kuusikuukautiset vauvat katselevat mieluiten samanlaisia kasvoja kuin aikuiset.
Evoluutiopsykologisen näkemyksen mukaan kasvot heijastavat yksilön terveydentilaa, geenejä ja luonnetta. Kasvojen kauneus on osoitus näiden pariutumisen kannalta tärkeiden ominaisuuksien edullisesta esiintymisestä: ihmiset ovat evoluution myötä jalostuneet arvostamaan kasvonpiirteitä, jotka kertovat yksilön soveltuvuudesta suvunjatkamiseen.
Ihmiset pitävät symmetrisiä kasvoja kauniimpina kuin epäsymmetrisiä. Evoluutiopsykologian mukaan tämän arvostuksen aiheuttaa se, että symmetrisen ihmisen terveys ja geenit ovat yleensä paremmat kuin epäsymmetrisen.
Toinen kauneuteen vaikuttava piirre on keskimääräisyys. Ihmiset joilla on keskimääräiset kasvonpiirteet kantavat geeneissään muita epätodennäköisemmin haitallisia mutaatioita, ja heillä esiintyy enemmän heterotsygoottisuutta, mikä on hyödyllistä tautien vastustuskyvyn kannalta. Keskimääräisten kasvojen arvostuksen on arvioitu johtuvan myös siitä, että prototyyppisinä ne on helpompi käsitellä aivoissa kuin epätavalliset kasvot.
Miehekkäät ja naiselliset kasvot koetaan myös kauniiksi. Mieskasvojen ja naiskasvojen ihanteet poikkeavat toisistaan hormonaalisista syistä. Miesten kasvoissa kauniiksi mielletään tutkimusten mukaan sellaiset piirteet, jotka kertovat korkeasta testosteronitasosta, ja naisilla kauniiksi mielletään korkeasta estrogeenitasosta kertovat piirteet. Kokeeseen osallistuneiden naisten mielestä puoleensavetävällä miehellä on yleensä melko ulkonevat poskipäät ja kulmakarvojen harjanne, sekä suhteellisen pitkä kasvojen alaosa. Naisten kasvoissa kauniita piirteitä ovat nuorekkuus, suuret silmät, pieni nenä, sileä iho, erottuvat poskipäät ja korkea otsa. Naiset suosivat miehekkäitä mieskasvoja etenkin sinä aikana kuukautiskiertoa jolloin raskaaksi tulemisen todennäköisyys on suurin. Miehille naiskasvojen kauneudella on yleensä suurempi merkitys kuin miesten kasvoilla naisille. Miesten päätöksentekokyvyn on tutkimuksissa havaittu heikentyneen kun heille näytetään kauniita naiskasvoja. Sukupuolihormonien korkean tason näkyminen kasvoista kertoo tutkijoiden mukaan vahvasta vastustuskyvystä, sillä sellainen yksilö on vahvalla terveydellään korvannut korkeasta hormonitasosta aiheutuneen vastustuskyvyn heikkenemisen.
Hymyn ja naisilla ehostuksen on tutkimuksissa havaittu lisäävän kasvojen viehättävyyttä huomattavasti. Toisaalta esimerkiksi unenpuute vähentää kasvojen kauneutta.
Ihmisen luoma kauneus
Puutarha on ihmisen kesyttämää luontoa, rakennetun ja luonnollisen maiseman välimuoto, jonka osat on järjestelty tarkoituksellisen kauniisti. Käsityöt kuten puusepäntyöt sekä arkkitehtuuri, suunnitellaan käytännöllisyyden lisäksi usein myös kauniiksi. Jokapäiväiseen kauneuteen kuuluvat muun muassa ihmisen juhlapukeutuminen, kodin siivoaminen ja ruokapöydän kattaus, joissa tavoitellaan esteettistä vaikutelmaa.
Tyyli hyödyntää sosiaalisesti syntyneitä esteettisiä normeja. Muoti on jonkin ihmisyhteisön yhteisesti hyväksymä tyyli, esimerkiksi pukeutumisen suhteen.
Taide on ollut kauneuden merkittävimpiä ilmenemismuotoja, joskin kauneus on etenkin nykyaikana vain yksi taiteen tavoitteista. Moni merkittävimmistä nykyajan taideteoksista on jopa tarkoituksellisen ruma, kuten Pablo Picasson Guernica.
Mrika
Mrika on Preng Jakovan säveltämä ooppera, jota pidetään ensimmäisenä albanialaisena oopperana. Sen albaniankielinen libretto on Llazar Siliqin käsialaa. Teos kantaesitettiin Shkodërissa vuonna 1958 nelinäytöksisenä versiona, ja nykyisin käytetty kolminäytöksinen versio kantaesitettiin Tiranassa joulukuussa 1959.
ARA San Luis (1937)
Valmistus
Alus tilattiin John Brown and Companyltä ja se laskettiin vesille 23. elokuuta 1937. Alus valmistui 23. maaliskuuta 1938.
Palvelus
Alus palveli toisessa maailmansodassa, jonka jälkeen sen puolen tuuman konekiväärit korvattiin kahdella yksiputkisella 40 millimetrin ilmatorjuntatykillä. Se luokiteltiin 1952 torpedoveneeksi, jolloin sen runkonumeroksi tuli T10 ja edelleen 1957 hävittäjäksi runkonumerolla D10. Aluksen takimmaiset torpedoputket poistettiin 1956 ja etummainen etsintävalotasanne suurennettiin ja sille asennettiin kaksi kaksiputkista 40 millimetrin ilmatorjuntatykkiä. Samassa yhteydessä alus varustettiin tutkalla. Se poistettiin palveluksesta 3. toukokuuta 1971.
William Ramsay
William Ramsay (2. lokakuuta 1852 Glasgow – 23. heinäkuuta 1916 High Wycombe, Buckinghamshire), arvoltaan Sir, oli skotlantilainen kemisti, joka löysi monia jalokaasuja. Hän sai Nobelin kemianpalkinnon vuonna 1904 työstään jalokaasujen parissa.
Ramsay opiskeli Glasgow’n yliopistossa Thomas Anderssonin johdolla. Sen jälkeen hän siirtyi opiskelemaan Saksaan Tübingenin yliopistoon. Hän palasi Anderssonin assistentiksi Strathclyden yliopistoon. Vuosina 1879–1887 hän toimi kemian professorina Bristolin yliopistossa.
Ramsay tutki yhdessä lordi Rayleighin kanssa jalokaasuja. Ensimmäisenä he löysivät aineen, jonka he nimesivät argoniksi. Myöhemmin seurasivat neon, krypton ja ksenon. Käsiteltyään vuonna 1895 radioaktiivista cleveiitti mineraalia hapolla hän löysi maapallolta ensimmäisenä myös heliumia. Vuonna 1910 Ramsay eristi radonin yhdessä Robert Whytlaw-Grayn kanssa.
Ramsay oli aktiivinen esperanton harrastaja.
Vuonna 1881 Ramsay meni naimisiin Margaret Buchananin kanssa.
Talaos
Talaos oli kreikkalaisessa mytologiassa Argoksen kuningas ja yksi argonauteista. Hän oli Biaksen ja Peron poika.
Talaos meni naimisiin joko Sikyonin kuninkaan Polyboksen tyttären Lysianassan tai Abaksen tyttären Lysimakhen kanssa. Talaoksen lapsista ainoastaan Adrastos mainitaan molempien puolisoiden yhteydessä. Pronaks, Aristomakhos ja Erifyle sen sijaan mainitaan ainoastaan Lysimakhen yhteydessä. Muissa yhteyksissä Talaoksella kerrotaan olleen myös lapset Mekisteus, Parthenopaios , Astynome , Metidike sekä mahdollisesti myös poika nimeltä Hippomedon.
Talvikkikasvit
Talvikkikasvit (Pyrolaceae) oli pieni heimo koppisiemenisten alakaaressa ja se muodosti Cronquistin luokittelussa oman heimonsa. Nykyään se sisällytetään kanervakasveihin (Ericaceae). Talvikkikasveihin kuului neljä sukua: sarjatalvikit (Chimaphila), tähtitalvikit (Moneses), nuokkutalvikit (Orthilia) ja talvikit (Pyrola).
Talvikkikasvit ovat monivuotisia. Suku erottui muista kanervakasveista pääasiassa varsistaan, sillä ne kuolevat kasvukauden päätyttyä. Talvikkikasvit elävät kylmissä oloissa ja niiden lehdet ovat ikivihreitä. Kukat ovat säteittäisiä ja viisilukuisia. Hedelmä on pallomainen kota, josta pienet siemenet leviävät tuulen mukana.
Lajeja
Pohjoismaissa kasvavat talvikkikasvien heimoon aiemmin luetut lajit ovat :
Myös mäntykukka (Monotropa hypopitys) on joskus ollut talvikkikasvien heimossa.
Kuusamon Pallo-Karhut
Jääkiekko
Pallo-Karhujen jääkiekon edustusjoukkue kiekkoilee II-divisioonassa. Edustusjoukkueen lisäksi seuralla on A-G-junioreiden sekä naisten joukkueet. Pallo-Karhut pelaavat kotiottelunsa Kuusamon jäähallissa. Edustusjoukkue on kiekkoillut myös Suomen kolmanneksi korkeimmalla sarjatasolla Suomi-sarjassa yhteensä 3 kautta.
Kaudella 2010–2011 tammikuussa Pallo-Karhut teki ottelukohtaiset sopimukset nimekkäiden pelaajien Marko Kiprusoffin, Kai Nurmisen, Mikko Elorannan, Niko Mikkolan ja Kimmo Erosen kanssa. Mikko Rautee pelasi Pallo-Karhuissa kaudella 2009–2010.
Joukkueessa pelanneet NHL-pelaajat
250px|thumb|right|Vuoden [[Jääkiekon maailmanmestaruuskilpailut 1995|1995 maailmanmestari Marko Kiprusoff pelasi PaKassa neljänä kautena ja lopetti uransa kauteen 2013–2014.]]
Lentopallo
Pallo-Karhujen lentopallojaostosta löytyy naisten edustusjoukkue, naisten 2-joukkue sekä juniorijoukkueet F–D-pojille sekä F–A-tytöille.
Naisten edustusjoukkue on tunnettu vuodesta 2014 nimellä Pölkky Kuusamo, kun joukkue nousi Lentopallon Mestaruusliigaan pudottamalla LiigaEuran pois liigasta. Joukkue on voittanut Suomen Cupin kaudella 2021–2022 sekä SM-kultaa (kausilla 2021–2022 ja 2022–2023), SM-hopeaa (kaudella 2020–2021) ja SM-pronssia (kaudella 2018–2019).
Salibandy
Pallo-Karhujen salibandytoiminta käynnistyi vuonna 1997. Ensimmäisenä vuonna toiminta oli kerhotyylistä ja virallisiin sarjoihin eivät joukkueet ottaneet osaa. Vuonna 1998 ensimmäiset joukkueet osallistuivat harrastesarjaan, jota pelattiin Oulun Heinäpään palloiluhallissa. Vuonna 1999 miesten joukkue aloitti V-divisioonassa.
Scaglietti
Scagliettin suunnitelmien omistusoikeus on nykyisin Ferrarilla. Scagliettin suunnittelemia malleja:
Alleeli
Alleelit ovat tietyn geenin vaihtoehtoisia muotoja. Monista geeneistä on useita alleeleita. Alleelien kokonaisuus eli genotyyppi määrittää eliön ulkoiset ominaisuudet eli fenotyypin. Eukaryoottien geenit ovat pääosin kromosomeissa, mutta osa niistä voi olla mitokondrioissa tai kloroplasteissa. Bakteereissa taas voi kromosomien lisäksi olla geenejä plasmideissa.
Ihmisten ja monien muiden eukaryoottien soluista pääosa on diploideja. Ne siis omaavat kaksi kopiota kustakin autosomaalisesta eli ei-sukupuolikromosomeihin kuuluvasta kromosomista. Vaikka kopioiden geenit ovat yleensä samat, voivat niiden alleelit olla erilaiset. Diploidien eliöiden suvullisessa lisääntymisessä jälkeläinen perii puolet autosomaalisista alleeleistaan yhdeltä vanhemmalta ja loput toiselta vanhemmalta. Yksinkertaisissa tapauksissa tietyn autosomaalisen geenin alleeleista vain yhden alleelin määrittämä ominaisuus eli fenotyyppi ilmenee diploidissa eliössä ja toinen saman geenin alleelin fenotyyppi taas ei ilmene. Esille tuleva alleeli on dominoiva ja ei-ilmenevä alleeli on resessiivinen. Resessiivisen alleelin fenotyyppi ilmenee vain jos molemmat eliön autosomaalisen geenin alleeleista ovat resessiivisiä. Fenotyyppi voi olla mitä tahansa – esimerkiksi jotkin perinnölliset sairaudet johtuvat yhden geenin virheellisestä alleelista. Ihmisillä ilmenevän Huntingtonin taudin aiheuttaa autosomaalinen dominoiva tautialleeli, eli jos yhdellä vanhemmista on yksi tautialleeli, tauti voi ilmetä 50%:lla vanhempien jälkeläisistä. Kystisen fibroosin taas aiheuttaa autosomaalinen resessiivinen tautialleeli, eli jos yhdellä vanhemmista on yksi tautialleeli, tauti ei ilmene jälkeläisillä. Taas jos molemmilla vanhemmilla on yksi kystisen fibroosin tautialleeli, voi tauti ilmetä 25%:lla jälkeläisistä.
Tuntemalla siis alleelien väliset vuorovaikutukset voidaan esimerkiksi ennustaa niiden fenotyyppien periytyminen jälkeläisille. Tätä voidaan hyödyntää vaikkapa sairauksien tutkimisessa ja jalostuksessa. Kaikki autosomaaliset alleelit eivät noudata yksinkertaista dominoiva/resessiivinen alleeli -tyyppistä periytymistä. Sukupuolikromosomien, mitokondrioiden ja kloroplastien alleelien periytyminen poikkeaa myös edellä kuvatusta autosomaalisesta periytymisestä.
Johdanto
Eliöissä geeneistä muodostuu transkriptiossa mRNA:ta, joka yleensä muuntuu translaation kautta geenin koodin määrittämäksi proteiiniksi. Translaatio ei tosin tapahdu kaikkien geenien kohdalla, kuten ribotsyymien tapauksessa. Eliön geenien vaihtoehtomuotojen eli alleelien kokonaisuutta sanotaan genotyypiksi. Genotyyppi määrää eliön ulkomuodon eli fenotyypin. Eliöpopulaation yleisintä tai yleisimpiä alleeleita kutsutaan nimellä villityyppi. Jos yleisiä alleeleita on monia, kutsutaan tätä ilmiötä nimellä geneettinen polymorfismi.
Ihmisissä ja muissa eukaryooteissa alleelit ovat pääosin kromosomeissa, mutta osa niistä voi olla mitokondrioissa tai kloroplasteissa. Bakteereissa taas voi kromosomien lisäksi olla alleeleita plasmideissa. Geenin sijaintia kromosomissa sanotaan joskus nimellä lokus. Mikäli solussa on kutakin kromosomia vain yksi kappale, solu on haploidi. Ihmisten siittiöt ja munasolut ovat haploideja. Solu on diploidi, mikäli siinä on kaksi kopiota kustakin kromosomista ja siten vähintään kaksi kopiota kustakin geenistä. Normaalisti pääosa ihmisten soluista on diploideja. Poikkeuksena edeltäviin ovat sairauksiin usein liittyvät geenien monistumiset ja aneuploidiat eli poikkeavat kromosomien lukumäärät. Diploideissa soluissa on siis kaksi kopiota kustakin kromosomista, joiden geenit ovat keskenään samat, mutta niiden alleelit voivat olla erilaiset ainakin osittain. Mikäli tietyn geenin alleelit ovat eri, solun sanotaan olevan heterotsygootti tämän geenin suhteen. Jos alleelit ovat samat, solu on homotsygootti geenin suhteen. Muun muassa ihmisissä poikkeuksena ovat geeneiltään erilaiset sukupuolikromosomit X ja Y. Miehissä on vain yksi X- ja Y-kromosomi, joten miehet eivät voi olla hetero- tai homotsygootteja X- tai Y-kromosomien alleelien suhteen. Naisilla on kaksi X-kromosomia, joten he voivat olla hetero- tai homotsygootteja X-kromosomien alleelien suhteen.
Elina Koivumäki
thumb|Elina Koivumäki vuonna 2017 Elina Koivumäki (s. 1977) on suomalainen juristi, tietokirjailija, ammattipuhuja ja yrittäjä. Hän on erikoistunut markkinointiin, tekijänoikeuksiin ja tietosuojaan liittyvään lainsäädäntöön.
Ura
Koivumäki teki gradunsa Heinonen & Co -asianajotoimistossa. Hän ehti työskennellä siellä kolme vuotta, kun häntä pyydettiin sen osakkaaksi hänen ollessaan 26-vuotias. Yritysjärjestelyjen myötä työpaikka vaihtoi nimeään: vuosina 2008-2013 se oli Juridia, sitten Juridia Bützow ja vuodesta 2014 lähtien Eversheds. .
Koivumäki ehti toimia yrityksessä 17 vuotta, ennen kuin irtisanoutui syksyllä 2016 osakkuudestaan toisen äitiysvapaansa jälkeen ja alkoi toimia Lexperience-yrityksensä kautta. Juridiikan lisäksi häntä työllistävät myös tapahtumien järjestäminen ja juontaminen.
Alleeli
Mendelistinen autosomaalinen periytyminen
pienoiskuva|Punnett-neliö. A: dominoiva alleeli. a: resessiivinen alleeli. Molempien diploidien vanhempien alleelit ovat Aa. Tällöin 75% jälkeläisistä (3:1) saa dominoivan alleelin. Alleelien periytyvyyttä voidaan tarkastella Punnett-neliöiden avulla, jotka on nimetty Reginald Punnettin mukaan (kuva). Suvullisesti lisääntyvissä diploideissa eliöissä kummaltakin vanhemmalta 50% autosomaalisista alleeleista siirtyy satunnaisesti jälkeläiselle. Siksi niihin pätee alla kuvailtu periytyminen. Oletetaan että "B" on dominoiva tautialleeli ja "a" on terve alleeli. Jos diploidin eliön vanhempien autosomaaliset alleelit ovat Huntingtonin tauti noudattaa yllä olevaa periytymistapaa, sillä sen aiheuttaa autosomaalinen dominoiva tautialleeli.
Elina Koivumäki
Ura
Koivumäki on osakkaana Tapahtumahotelli Huoneessa ja Kyrö Distillery Companyssa.
Alleeli
Mendelistinen autosomaalinen periytyminen
Jos "b" on resessiivinen tautialleeli, "a" on terve alleeli ja vanhempien autosomaaliset alleelit ovat Sirppisoluanemia noudattaa yllä olevaa periytymistapaa, sillä sen aiheuttaa autosomaalinen resessiivinen tautialleeli.
Elina Koivumäki
Teokset
Elina Koivumäki on Kauppakamarin vuosittain julkaiseman Markkinointijuridiikka-kirjan pääkirjoittaja. Petteri Häkkäsen kanssa kirjoitetusta kirjasta ilmestyy uusi versio joka vuoden tammikuussa. Kirjan ensimmäinen versio ilmestyi vuonna 2010, jolloin siinä oli 226 sivua. Uutuuskirja palkittiin Markkinointiviestinnän Toimistojen Liiton järjestämässä kirjoituskilpailussa hopeasulalla.
Alleeli
Mendelistinen autosomaalinen periytyminen
Edeltävät esimerkit noudattavat niin sanottua Mendelististä periytyvyyttä, jonka Gregor Mendel kuvaili tutkimuksissaan. Joissain tapauksissa dominanssi voi olla epätäydellistä, eli dominoivan alleelin aiheuttama ominaisuus on vahvempi kahta dominoivaa alleelia kantavilla eli homotsygooteilla (BB yllä olevissa esimerkeissä), kuin yhtä dominoivaa alleelia kantavilla eli heterotsygooteilla (aB yllä olevissa esimerkeissä).
Elina Koivumäki
Teokset
Kirjaa päivitetään vuosittain ja esimerkiksi vuonna 2017 siihen lisättiin henkilöbrändäystä käsittelevä osio ja kirjan sivumäärä oli 461. Kirjassa käsitellään muun muassa tekijänoikeuksien ja tavaramerkkien huomioimista markkinointiviestinnässä.
Alleeli
Sukupuolikromosomaalinen periytyminen
Eukaryooteissa alleeleita on autosomien lisäksi sukupuolikromosomeissa. Eliöissä, joissa sukupuoli määräytyy X-kromosomien ja Y-kromosomien perusteella, naaras omaa 2 X-kromosomia (XX) ja uros yhden X- ja Y-kromosomin (XY). Naaraan sukusolussa (esimerkiksi munasolussa) on siksi X-kromosomi ja uroksen sukusolussa (esimerkiksi siittiössä) on X- tai Y-kromosomi. Uroksen sukusolu siis määrää jälkeläisen sukupuolen, joten Y-kromosomin alleelit periytyvät aina isältä pojalle. X-kromosomien alleelit voivat olla dominoivia tai resessiivisiä. Esimerkki ihmisten X-kromosomaalisesta resessiivisestä sairaudesta on hemofilia A, joka johtuu tekijä VIII:n virheellisestä alleelista. Tällaiset sairaudet ovat yleisempiä miehillä, sillä heillä on vain yksi X-kromosomi. Esimerkki X-kromosomaalisesta dominantista sairaudesta taas on Rettin oireyhtymä.
Elina Koivumäki
Yksityiselämä
Koivumäki toimii vapaaehtoisena mentorina Lakimiesliiton mentorointiohjelmassa ja harrastaa muun muassa laulamista.
Alleeli
Ekstrakromosomaalinen periytyminen
Eykaryooteissa on alleeleita kromosomien lisäksi niiden ulkopuolisissa eli ekstrakromosomaalissa rakenteissa, kuten mitokondrioissa tai kloropasteissa. Suvullisessa lisääntymisessä tällaiset alleelit periytyvät yleensä vain naaraalta jälkeläisille, sillä urosten sukusoluissa, kuten siittiöissä tai siitepölyssä, ei usein ole mitokondrioita tai kloroplasteja. Naaraiden sukusoluissa, kuten munasoluissa, niitä taas yleensä on. Joissain eliölajeissa ekstrakromosomaaliset alleelit voivat kuitenkin tulla molemmilta vanhemmilta tai vain urokselta. Ihmisissä jälkeläisen mitokondriot ovat usein peräisin äidiltä, jonka takia mitokondriosairaudet, kuten Leberin tauti, voivat periytyä äidin kautta. Kuitenkin 1–4 ihmisen siittiössä 100 000:sta on mitokondrio, joten harvinaisissa tapauksissa mitokondrioiden alleeleita voidaan periä myös isältä.
Elina Koivumäki
Yksityiselämä
Koivumäen lempilause on ”It’s all about people”, jolle hän on hankkinut Patentti- ja rekisterihallituksesta tavaramerkin.
Alleeli
Penetranssi, ekspressiivisyys ja epistaasi
Mendelistisessä periytymisessä dominoivan autosomaalisen alleelin omaavista heterotsygooteista 100% ilmentää alleelin ominaisuutta, mutta joissain tapauksissa dominoivan alleelin ominaisuuden ilmenevyys eli penetranssi voi olla pienempi. Jos 60% dominoivan alleelin suhteen heterotsygooteista eliöistä ilmentää tämän alleelin ominaisuutta, on alleelin penetranssi 60%. Esimerkiksi ihmisillä polydaktyliaa aiheuttavat alleelit ovat autosomaalisia ja dominoivia, mutta niiden penetranssi ei ole täydellistä. Polydaktyliaa potevan vanhemmilla ei siksi välttämättä ole tätä epämuodostumaa.
Myös ilmenevän ominaisuuden voimakkuus eli ekspressiivisyys voi vaihdella. Yksilössä, jossa ominaisuus ilmenee voimakkaammin, ekspressiivisyys on suurempi kuin ominaisuutta heikommin ilmentävässä yksilössä. Polydaktylian kohdalla ekspressiivisyyden voidaan sanoa olevan verrattain suurta jos sitä potevalla on kaikissa käsissä ja jaloissa yksi ylimääräinen sormi ja varvas, ja pientä, jos vaikkapa vain yhdessä kädessä on ylimääräinen sormi.
Alleelin penetranssin ja ekspressiivisyyden vaihtelu johtuu muun muassa yksilön muiden geenien alleelien vaikutuksesta ja elinympäristöstä. Esimerkiksi naalin turkin värin muutos talvella ilmenevästä valkeasta turkista kesällä ilmeneväksi ruskeaksi turkiksi johtuu ympäristön lämpötilan vaikutuksesta turkin väriin liittyvän alleelin ilmentymiseen. Puolestaan yhden tai usean geenin alleelien vaikutusta yksittäiseen alleeliin kutsutaan epistaasiksi. Epistaasissa esimerkiksi jokin eliön värjäävä proteiini voi muodostua kahden eri entsyymin kautta, jolloin kumpaakiin entsyymiä koodaavat alleelit vaikuttavat eliön väriin.
Ashley Roberts
Ashley Allyn Roberts (s. 14. syyskuuta 1981 Phoenix, Arizona) on yhdysvaltalainen laulaja-tanssija ja malli, joka kuului The Pussycat Dolls -yhtyeeseen vuosina 2003–2010. Robertsia kutsuttiin ulkonäkönsä takia aluksi nimellä "Barbie Doll". Myöhemmin häntä kutsuttiin yhtyeessä nimellä "Angel Doll".
Alleeli
Kodominanssi
Kaksi dominoivaa alleelia voi tuottaa eri ominaisuuden kuin yksistään, jolloin kyse on kodominanssista (eng. codominance). Esimerkki kodominanssista on ihmisten AB-veriryhmä. ABO-veriryhmäjärjestelmässä dominoivat alleelit ovat A ja B, ja resessiivinen alleeli on O. Yhdessä O-alleelin kanssa A tai B tuottavat vastaavasti A- tai B-veriryhmän, mutta jos henkilöllä on A- ja B-alleelit, hänen veriryhmänsä on AB, joka poikkeaa ominaisuuksiltaan A- ja B-veriryhmistä.
Ashley Roberts
Roberts aloitti tanssimisen kolmen vuoden iässä ja laulamisen kahdeksanvuotiaana. Hänen isänsä soitti rumpuja The Mamas & the Papas -yhtyeessä. High schoolin aikana kesälomilla Roberts matkusti Yhdysvaltojen länsirannikolle opiskelemaan modernia tanssia ja high schoolin jälkeen hän muutti pysyvästi Los Angelesiin. Roberts esiintyi televisiomainoksissa ja musiikkivideoilla.
Pussycat Dolls-yhtyeeseen Roberts liittyi yhdessä Kimberly Wyattin, Jessica Suttan ja Melody Thorntonin kanssa vuonna 2003. Burleski-yhtyeen keulakuva oli laulaja-tanssija Nicole Scherzinger. Hän sai tällöin myös Interscope Recordsin levytyssopimuksen. Roberts oli tyttöyhtyeen laulaja ja taustatanssija vuoteen 2010 asti. The Pussycat Dolls tunnetaan maailmanlaajuisesti hittialbumeistaan PCD (2005) ja Doll Domination (2008). Roberts erosi yhtyeestä pian Kimberly Wyattin jälkeen riitaannuttuaan Scherzingerin kanssa. Muut naiset jättivät bändin myös osittain samoista syistä.
Yhtyeestä lähdön jälkeen Roberts on saanut nimeä useissa eri projekteissa. Hän julkaisi omaa musiikkiaan vuodesta 2010 lähtien, ja singlejä olivat muun muassa "A Summer Place", "Dirrty Up" ja "Yesterday". Vuonna 2014 hän julkaisi debyyttisooloalbuminsa Butterfly Effect. Musiikin lisäksi Roberts on tullut tunnetuksi tv-esiintymisistään Isossa-Britanniassa. Hän oli mukana tosi-tv-sarjassa I'm A Celebrity... Get Me Out of Here! sekä tanssikilpailuohjelmassa Dancing on Ice. Roberts on esiintynyt myös tv-sarjoissa Ant & Dec's Saturday Night Takeaway (suom. Huuma) ja 90210. Vuonna 2008 hän teki roolin tanssielokuvassa Make It Happen.
Ashley Roberts on toiminut Garnierin mainoskasvona Ambre Solaire-itserusketustuotteelle. Hän on myös lanseerannut oman alusvaatemallistonsa Sydneyssä sekä parfyymin Ashley by Ashley Roberts.
Joni Kauko
Joni Kauko (s. 12. heinäkuuta 1990 Turku) on suomalainen jalkapalloilija, joka edustaa Intian Superliigassa pelaavaa ATK Mohun Bagania. Kauko on pelipaikaltaan keskikenttäpelaaja.
Seurajoukkueet
Turun Runosmäen kaupunginosasta kotoisin oleva Kauko on Turun Nappulaliigan ja Turun Palloseuran kasvatti, joka pelasi juniorina myös FC Interissä voittaen seurassa A-nuorten Suomen mestaruuden 2007. Marraskuussa 2007 Kauko teki kahden vuoden sopimuksen Interin kanssa ja debytoi Veikkausliigassa kesäkuussa 2008 IFK Mariehamnia vastaan. Kauko voitti Interissä Suomen mestaruuden 2008 ja Suomen Cupin 2009.
Tammikuussa 2013 Kauko teki vuoden pituisen sopimuksen FC Lahden kanssa, mutta hän siirtyi jo heinäkuussa Saksan toiseksi korkeimmalla sarjatasolla 2. Bundesligassa pelaavaan FSV Frankfurtiin. Kesäkuussa 2015 Kauko siirtyi kahden vuoden sopimuksella Saksan 3. Ligan Energie Cottbusiin. Heinäkuussa 2016 hän teki kahden vuoden sopimuksen tanskalaisen Randers FC:n kanssa.
Vuodet 2018–2021 Kauko pelasi tanskalaisessa Esbjergissä, joista viimeisen kauden Tanskan toiseksi korkeimmalla sarjatasolla. Hänen kolmivuotinen sopimuksensa päättyi toukokuussa 2021. Kesäkuussa 2021 Kauko allekirjoitti kahden vuoden sopimuksen Intian Superliigan ATK Mohun Baganin kanssa.
Nürnbergin piiritys
Nürnbergin piiritys oli Kolmikymmenvuotisen sodan aikainen piiritys Nürnbergissa nykyisen Saksan Baijerissa 1. heinäkuuta – 8. syyskuuta (juliaaninen) 1632. Albrecht von Wallensteinin johtama imperialistien armeija piiritti Kustaa Aadolfin ruotsalaisia joukkoja, jotka joutuivat epäonnistuneen Alte Vesten taistelun jälkeen vetäytymään kaupungista.
Tausta
Ruotsin kuningas Kustaa Aadolf lähti armeijoineen Münchenista toukokuun lopulla 1632. Imperialistit olivat vallanneet Weßenburgin, jonka Kustaa uskoi uhkaavan omaa operaatiolinjaansa. Tarkoitus oli vallata kaupunki takaisin ja tuhota ruhtinas Maximilian von Waldburg-Wolfeggin kokoama sotajoukko, ennen kuin tämä voisi yhdistää ne Albrecht von Wallensteinin armeijan kanssa. Weßenburgiin saapuneet ruotsalaiset tajusivat imperialistien vetäytyneen sieltä jo pois. Kustaa jatkoi kohti Nürnbergia yrittäen saada samalla taistelukosketusta Maximilianiin, jonka onnistui kuitenkin vetäytyä kohti Böömiä idässä. Tavoite vihollisen armeijoiden yhdistymisen estämisestä oli kuitenkin toteutunut ja Kustaa leiriytyi armeijoineen Nürnbergin tuntumaan.
Nürnbergin vapaakaupunki oli ruotsalaisten tärkeä liittolainen. Sen hylkääminen ei olisi tullut kysymykseen. Kustaa Aadolf halusi estää Magdeburgin ryöstön kaltaisen tilanteen, minkä lisäksi kaupunki oli strategisella paikalla leikkauskohdassa Baijerin, Schwabenin ja Ylä-Pfalzin välissä. Kaupunki oli myös huomattavan vauras. Kustaa Aadolfin kenttäarmeijaan kuului 7 000–8 000 jalkaväen sotilasta ja samankaltainen määrä ratsuväkeä. Kaupungin oletettiin voivan elättää armeijaa kuukausia. Kaupungilla oli myös vahvat linnoitteet, joita ruotsalaiset vahvistivat kaivannoilla ja tuomalla tuliasemiin 300 tykkiä. Kustaa halusi odottaa puolustuskannalla, kunnes ruotsalaiset saisivat vahvistuksia.
Ruotsalaisia uhkasi imperialistien armeija, jonka vahvuus oli jopa 40 000 jalkamiestä ja 25 000 ratsusotilasta. Wallenstein oli lähtenyt armeijoineen kohti Nürnbergiä Egeristä Böömissä 5. kesäkuuta. Heidän etujoukkoihinsa kuuluneet kroaatit olivat toimineet kaupungin liepeillä jo kuun alusta saakka ja he kahakoivat jatkuvasti ruotsalaisen ratsuväen kanssa. Wallenstein saavutti Nürnbergin eteläpuolella sijainneen Schwabachin 1. heinäkuuta. Kaupunki vallattiin lyhyen taistelun jälkeen. 5. heinäkuuta kroaatit väijyttivät eversti Georg von Taupadelin johtaman rakuunarykmentin Neumarktin lähellä. Vain noin 40 viidestäsadasta ruotsalaisesta pääsi pakenemaan Altdorfiin. Vangiksi jäi esimerkiksi Taupadel, joka vapautettiin mukanaan Wallensteinin kirje Kustaalle. Kirjeen mukaan Wallenstein halusi "nähdä Hänen majesteettinsa hyvissä väleissä keisarin kanssa" ja toimia itse rauhanvälittäjänä. Kustaa vastasi rauhantunnusteluihin osoittamalla halunsa taisteluun.
Piiritys
Piirityksen kuluessa etenkin kroaattien ratsuväki hävitti ympäröivää seutua sitä ryöstellen. Heinäkuun lopussa he onnistuivat ryöstämään ruotsalaisen saattueen ja Kustaa Aadolfille tarkoitetun hevosen. Kustaa raivostui iskusta ja johti rankaisuretkikuntaa kroaattien tukikohtaan Engelthalin luostariin. Ruotsalaiset surmasivat satakunta kroaattia ja saivat myös kuninkaan kalliin Streiff-nimisen täysverisen oldenburginhevosen takaisin. Piiritys oli kuitenkin pääasiallisesti staattista kulutussotaa. Kaupungissa oli suurehkot muonavarat, mutta pulaa oli esimerkiksi leipäviljan jauhamiseen tarkoitetuista myllyistä. Myös hevosten rehu oli loppumassa jo loppukesästä. Saniteettijärjestelmät olivat sen sijaan itse asiassa paremmat piiritetyillä kuin piirittäjillä. Keskiaikainen viemäröinti kaupungissa ohjasi ulosteet Pegnitzjokeen, kun taas piirittäjien leiri täyttyi kymmenien tuhansien sotilaiden ja siviilien ulosteista.
Cigarettes & Alcohol
Cigarettes & Alcohol on rock-yhtye Oasiksen kappale ja single, joka julkaistiin 10. lokakuuta 1994. Single nousi Ison-Britannian single-listan sijalle 7. "Cigarettes & Alcohol" julkaistiin albumilta Definitely Maybe, koska kappale oli osoittautunut suosituksi yhtyeen konserteissa. Singleä myytiin kotimaassaan Isossa-Britanniassa noin 351 000 kappaletta. Sen kansikuvasta nousi kohu, ja erityisesti uskonnolliset piirit eivät pitäneet siitä. Eräässä lehtiartikkelissa sen väitettiin kannustavan nuorisoa runsaaseen päihteiden käyttöön, ja myös kappaleen sanomaa ja koko yhtyeen asennetta paheksuttiin. Singlen b-puolia ovat "I Am The Walrus (Live)", "Listen Up" ja "Fade Away", jotka on julkaistu myös kokoelmalevyllä The Masterplan. Kappale on suoraviivainen ja raskas, ja se sisältää T. Rexin "Get It On" -kappaletta mukailevan kitarariffin.
Nürnbergin piiritys
Piiritys
Imperialistien leirissä alkoivat riehua kulkutaudit, jotka jonkin ajan kuluttua löysivät tiensä myös Nürnbergin kaupunginmuurien sisälle. Puolustajia vaivasi tautien lisäksi myös kurin höllentyminen. Sotilaat olivat alkaneet ryöstellä kaupunkia ja Kustaa Aadolf antoi käskyn rangaista kaikkia ryöstelyyn syyllistyneitä. Toisaalta hän sai myös uutisia vahvistuksista. Axel Oxenstierna ilmoitti 6. heinäkuuta lähteneensä kohti piiritettyjä Mainzista. Avuksi lähtivät myös Hessen Kasselin maakreivi Wilhelm V ja eversti Torsten Stålhandske suomalaisine hakkapeliittoineen. Heihin yhdistyi 14. elokuuta edelleen Johan Banérin ja herttua Bernhard von Sachsen-Weimarin joukot. 18. heinäkuuta joukot kohtasivat Kustaa Aadolfin Nürnbergin pohjoispuolella.
Cigarettes & Alcohol
Kappaleet
Kaikki kappaleet on kirjoittanut Noel Gallagher, ellei toisin mainita.
Nürnbergin piiritys
Piiritys
Yhdistynyt ruotsalaisarmeija iski Wallensteinin leiriä vastaan Alte Vesten taistelussa 24. elokuuta. Hyökkäys tylpistyi kuitenkin imperialistien puolustusasemiin. Seuraavana päivänä oli myös selvää, että heidän asemansa ei ollut edes heikentynyt. Pitäen hyökkäyksen jatkoa ihmishenkien haaskauksena, Kustaa Aadolf määräsi hyökänneet joukot vetäytymään. Taistelu oli selvä tappio ja se teki loven myös Kustaa Aadolfin maineeseen voittamattomana sotapäällikkönä.
Piirityksen päättyminen
Alte Vesten taistelun epäonnistumisen jälkeen ruotsalaisille jäi vaihtoehdoksi vain kaupungista vetäytyminen. Sotilasvoiman heikkeneminen nälän ajaman karkuruuden takia teki puolustautumisen pitkällä aikavälillä mahdottomaksi. Kaupunkiin jätettiin 3 000 miehen varuskunta ja Kustaa Aadolfin oikea käsi Axel Oxenstierna. Nürnbergin raatimiehet suostuivat kuninkaan ehdotukseen ja kuningas poistui armeijoineen 8. syyskuuta vietettyään vielä edellisenä päivänä Breitenfeldin taistelu juhlapäivää. Ruotsalaiset marssivat rummut päristen Wallensteinin leirien ympäri. Tämä ei kuitenkaan halunnut tehdä mitään heidän lähtönsä vaikeuttamiseksi.
Elaine Chao
Elaine Lan Chao (, 26. maaliskuuta 1953 Taipei, Taiwan) on yhdysvaltalainen republikaanisen puolueen poliitikko ja Yhdysvaltain entinen liikenneministeri.
Chao muutti vanhempiensa kanssa Yhdysvaltoihin 8-vuotiaana, ja perhe asettui New Yorkiin. thumb|170px|left|[[Donald Rumsfeld, Elaine Chao ja George W. Bush 2005.]] Chao oli varaliikenneministeri sekä Rauhanjoukkojen johtaja presidentti George H. W. Bushin hallituksessa. Vuosina 2001-2009 hän oli työministerinä presidentti George W. Bushin alaisena. Hän oli ensimmäinen aasialaissyntyinen naisministeri Yhdysvalloissa.
Presidentti Donald Trump nimitti Chaon 29. marraskuuta 2016 tulevan hallintonsa liikenneministeriksi. Hän aloitti virassa 31. tammikuuta 2017, ja hän erosi siitä 7. tammikuuta 2021 kongressitalon levottomuuksien jälkeen.
Elaine Chaon aviopuoliso on kentuckylainen senaattori Mitch McConnell.
Édouard de Castelnau
Noël Marie Joseph Édouard de Curières de Castelnau (24. joulukuuta 1851 Saint-Affrique – 19. maaliskuuta 1944 Montastruc-la-Conseillère) oli ranskalainen kenraali, joka palveli ensimmäisessä maailmansodassa.
Castelnau osallistui nuorena jalkaväen upseerina Saksan–Ranskan sotaan. Hänet ylennettiin 1876 kapteeniksi, 1889 majuriksi, 1896 everstiluutnantiksi, 1900 everstiksi ja rykmentin komentajaksi, 1906 prikaatinkenraaliksi ja prikaatin komentajaksi sekä 1909 divisioonankenraaliksi ja divisioonan komentajaksi. Castelnau toimi ylipäällikkö Joseph Joffren esikuntapäällikkönä vuosina 1911–1914 sekä 1915–1916. Hän auttoi kehittämään Ranskan hyökkäyssuunnitelmaa, joka tunnettiin nimellä suunnitelma XVII. Suunnitelman mukaan Ranskan tuli sodan aikana vallata Saksalta edellisessä sodassa menetetty Elsass-Lothringen ja käyttää sitä hyökkäystienä Saksaan. Maailmansodan sytyttyä Castelnau nimitettiin Ranskan toisen armeijan komentajaksi tehtävänään vallata Lothringen, mutta hän kärsi tappion 20.–22. elokuuta 1914 käydyssä Lothringenin taistelussa. Peräännyttyään hän onnistui kuitenkin puolustamaan asemiaan Nancyssa. Castelnau siirrettiin seuraavaksi komentamaan uutta toista armeijaa Pohjois-Ranskaan. Hän kannatti edelleen hyökkäävää taktiikkaa Albertin taistelussa syyskuussa 1914.
Castelnau nimitettiin kesäkuussa 1915 Ranskan keskisen armeijaryhmän komentajaksi ja hän johti syyskuussa tehtyä hyökkäysyritystä Champagnessa. Saman vuoden joulukuussa hän palasi esikuntapäälliköksi. Verdunin taistelun aikana Castelnau oli järjestämässä Verdunin puolustusta ja suositteli Philippe Pétainia siitä vastaavaksi komentajaksi. Castelnau jäi syrjään sodanjohdosta vuoden 1916 lopussa, kun Joffren tilalle ylipäälliköksi nimitettiin Robert Nivelle. Castelnau johti tammi–maaliskuussa 1917 Venäjällä vieraillutta lähetyskuntaa ja toimi sen jälkeen itäisen armeijaryhmän komentajana. Sodan viime vaiheessa 1918 hän sai johtaa jälleen etenemistä Lothringeniin.
Kaislikossa suhisee (elokuva)
Kaislikossa suhisee on vuonna 1996 ensi-iltansa saanut Terry Jonesin ohjaama komediaelokuva, joka perustuu Kenneth Grahamen samannimiseen kirjaan. Elokuvassa esiintyy runsaasti Monty Python -ryhmän jäseniä: John Cleese, Eric Idle, Terry Jones ja Michael Palin.
Aimo Ilmarinen
Aimo August Ilmarinen, sukunimi vuoteen 1906 Fabritius (23. helmikuuta 1870 Ruskeala – 2. joulukuuta 1953 Asikkala) oli suomalainen toimittaja ja maanviljelijä.
Aimo Ilmarisen vanhemmat olivat tehtaanhoitaja Gustaf Vilhelm Fabritius ja Augusta Sofia Holmström. Hän kävi viisi luokkaa lyseota sekä vuosina 1888–1890 maanviljelyskoulun ja karjahoito- ja meijerikoulun kurssit Liperin Siikasalmella.
Ilmarinen oli oikolukijana, reportterina ja apulaistoimitussihteerinä Päivälehdessä ja Helsingin Sanomissa 1895–1906. Hän oli Suomalainen Kansa-lehden toimitussihteerinä 1907, Maatalous-lehden, Hevoshoitolehden ja Karjanhoitolehden toimittajana 1907–1924 sekä Hevostalouslehden toimittajana ja kustantajana 1924–1939. Ilmarinen oli myös Maatalousseurojen keskusliiton konsulttina ja Maan taloudenhoitajana 1925–1940. Hän toimi myös itse maanviljelijänä 1891–1895 ja uudelleen vuodesta 1919 alkaen hankittuaan pienen maatilan Asikkalasta.
Aimo Ilmarinen oli naimisissa vuodesta 1892 opettaja Olga Reijosen kanssa. Heillä oli viisi lasta.
Alumiinifolio
thumb|right|Alumiinifoliota saunan eristeenä.
Alumiinifolio on erittäin ohueksi valssattua alumiinia. Sitä kyetään valssaamaan viiden mikrometrin (millimetrin tuhannesosan) paksuiseksi, mutta täysin reiättömien folioiden tulee yleensä olla vähintään 12 mikrometrin paksuisia.
Kotitalouksissa alumiinifoliota käytetään usein ruoanvalmistuksen apuna, koska se on palamatonta ja siihen on helppo kääriä erilaisia ruokia säilytystä tai vaikkapa uunissa kypsennystä varten. Alumiinifolion käyttö kotitalouksissa alkoi vuonna 1947 Reynolds Metals:n 'Reynolds Wrap':n tultua kauppoihin Yhdysvalloissa. Hieman paksummasta alumiinifoliosta valmistetaan kotitalouskäyttöön myös kertakäyttöisiä vuokia ja lämpökynttilöiden kuppeja.
Alumiinifolio yhdistelmämateriaaleissa
Alumiinifoliolla laminoituja papereita ja muoveja käytetään paljon pakkausteollisuudessa, sillä alumiinifolio antaa pakkauskääreelle nesteitä, bakteereita, kaasuja ja valoa läpäisemättömän barriäärikerroksen. Alumiinikerroksen voi nähdä esimerkiksi monien mehutölkkien sisäpinnassa.
Alumiinifoliolla päällystettyä paperia käytetään usein saunan lämpö- ja kosteuseristämiseen.
Hassisen kone
Hassisen kone oli suomalainen, Joensuusta lähtöisin ollut rockyhtye, joka perustettiin vuoden 1979 lopulla. Yhtye aloitti uuden aallon punkilla, mutta alkoi kehittyä loppua kohden progressiiviseen suuntaan.
Hassisen koneen kaikkia kolmea varsinaista albumia pidetään suomalaisen rockin klassikoina, kuten monia Hassisen koneen laulujakin ("Levottomat jalat", "Rappiolla", "Jurot nuorisojulkkikset", jne.). Hassisen koneen musiikillinen muutos oli nopeaa; Täältä tullaan Venäjä -albumin punkhenkistä ilmaisua seurasi nopeasti Rumien sävelien jälkeen suorastaan progressiivinen rock albumilla Harsoinen teräs.
Yhtye nimesi itsensä kotikaupungissaan olleen ompelukoneliikkeen mukaan. Liikkeen uskovainen johtaja suuttui yhtyeen nimestä, ja yhtye vaihtoikin nimensä joksikin aikaa muotoon 'Kassisen kone'. Yhtyeen saavutettua mainetta yritys muutti nimekseen Joensuun Konepalvelu.
Vuonna 2023 julkaistiin Mika Kaurismäen ohjaama dokumentti Hassisen Kone 40 vuotta myöhemmin, joka kertoo yhtyeen historiasta sekä sen 40-vuotisjuhlakonsertista Tampereen Ratinan stadionilla vuonna 2022. Elokuva sai ensi-iltansa 17. maaliskuuta 2023.
Alkutaipale ja maine (1979–1980)
Hassisen kone perustettiin joulukuussa 1979, ja se tähtäsi rockin SM-kisoihin. Yhtye voitti Oulussa järjestetyn kisan uuden aallon sarjan maaliskuussa 1980. Saman vuoden keväällä alkoi yhtyeen levytysura, jolloin se julkaisi ensisinglen "Hassisen kone / Kolumpia orkesteri". Tämä single julkaistiin Hilse-levyt-levymerkillä. Muut yhtyeen julkaisut julkaisi Poko Rekords. Alkuperäisessä kokoonpanossa soittivat Ismo Alanko (kitara ja laulu), Reijo Heiskanen (soolokitara), Jussi Kinnunen (bassokitara) ja Harri Kinnunen (rummut).
Rumat sävelet ja uusia jäseniä (1981)
Toinen albumi Rumat sävelet (1981) merkitsi siirtymistä musiikillisesti monimutkaisempaan suuntaan, joka kuului esimerkiksi hittikappaleissa "Jurot nuorisojulkkikset" ja "Tällä tiellä". Toinen albumi oli sävyltään varsin synkkä monien kappaleiden käsitellessä olemassaolon tuskaa ja jopa apokalyptisiä visioita. Levy sai paremmat arvostelut kuin yhtyeen esikoislevy ja Yleisradion musiikkitoimittajat valitsivat LP:n vuoden kotimaiseksi kevyen musiikin levyksi ja Soundi-lehti vuonna 2005 neljänneksi parhaaksi suomalaiseksi populaarimusiikin levyksi.
Kesinä 1981 ja 1982 yhtye oli mukana Tuuliajolla-risteilyllä Saimaalla ja esiintyi ensimmäisestä kiertueesta tehdyssä dokumenttielokuvassa Saimaa-ilmiö. Loppuvuodesta 1981 yhtyeessä tapahtui miehistönvaihdoksia. Hassisen koneeseen tuli peräti neljä uutta jäsentä: Eero "Safka" Pekkonen (kosketinsoittimet), Antti Seppo (saksofonit), Hannu Porkka (lyömäsoittimet) sekä kitaristi Reijo Heiskasen korvannut Jukka Orma.
Viimeinen albumi ja yhtyeen hajoaminen (1982)
1982 julkaistiin yhtyeen kolmas ja viimeinen studioalbumi Harsoinen teräs, jonka tunnetuin kappale on "Levottomat jalat". Albumilla oli paljon progressiivisia elementtejä, jotka muun muassa edellä mainitussa kappaleessa ovat selvästi esillä.
Hassisen kone hajosi elokuussa 1982 kyllästyttyään soittamaan keikoilla vain ensimmäisten levyjen hittibiisejä, mutta soitti kuitenkin kiertueensa loppuun.
Reunion-esiintymiset
thumb|Hassisen Kone Ratinan stadionilla heinäkuussa 2022.
Börje Strand
thumb|Börje Strand Suomen Kuvalehden kannessa elokuussa 1959. Börje Kalevi Strand (23. syyskuuta 1935 Helsinki – 30. huhtikuuta 1977 Helsinki) oli suomalainen pikajuoksija. Seuratasolla hän edusti urallaan Hyvinkään Tahkoa, Töölön Vesaa ja Lauttasaaren Pyrintöä.
Strand voitti Suomen mestaruuden 100 metrin juoksussa vuosina 1959 ja 1960 sekä 200 metrin juoksussa vuosina 1958, 1960, 1961 ja 1962. Lisäksi hän saavutti 100 metrillä hopeaa vuonna 1962 sekä pronssia 1957 ja 200 metrillä hopeaa vuonna 1959 ja pronssia vuosina 1957 ja 1963. Vuonna 1959 Strand sivusi 100 metrillä Voitto Hellstenin Suomen-ennätysaikaa 10,60. Kesällä 1962 hän juoksi 200 metriä aikaan 21,40 jääden vain kymmenyksen Hellstenin ennätyksestä.
Pohjoismaiden mestaruuskisoissa Strand oli vuonna 1961 pronssilla 200 metrillä ajalla 21,6. Hän edusti Suomea 4 × 400 metrin viestijuoksussa Rooman olympialaisissa 1960 sekä vuosien 1958 ja 1962 EM-kisoissa. Hän kilpaili myös 33 maaottelussa.
Strand toimi Suomen puolustusvoimain Urheilujoukkojen pikajuoksuvalmentajana vuosina 1964–1965 sekä Suomen Urheiluliiton pikajuoksun lajivalmentajana vuosina 1965–1969. Hänen isänsä Herman Strand oli Suomen mestari painonnoston höyhensarjassa.
Hässelby holme
pienoiskuva|Lambardfjärden Hässelby strandissa. Hässelby holme näkyy vasemmalla. Hässelby holme on pieni Mälarenin saari Ruotsissa Tukholman ja Ekerön kunnissa, jotka sijaitsevat Tukholman läänissä.